
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ Φύλλου 240 

30 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

416. Εφαρμογή αποφάσεως 917 (1994) του Συμβου¬ 
λίου Ασφαλείας του ΟΗΕ . 1 

417. Εφαρμογή αποφάσεως 918 (1994) του Συμβου¬ 
λίου Ασφαλείας του ΟΗΕ . 2 

418. Τροποποίηση του Π.Δ. 350/19.7.1988 «Προσδιο¬ 

ρισμός γεωγραφικών περιοχών (ενοτήτων) του 
Νομού Λέσβου (156 Α')» . 3 

419. Τροποποίηση του Π.Δ. 80/1994 (Α' 63) . 4 

420. Τροποποίηση ωρολογίων και αναλυτικών προ¬ 

γραμμάτων σχολικών μονάδων Δευτεροβάθμιας 
Εκπαίδευσης . 5 

421. Ίδρυση Πυροσβεστικού Σταθμού Δ' Τάξης στο 

Δήμο Ελασσόνας του Νομού Λαρίσης . 6 

422. Επιτροπή εκτιμήσεως της αξίας ακινήτων συνει- 

σφερομένων σε αστικό αναδασμό. 7 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Αναπροσαρμογή των τηρούμενων στην Τράπεζα της 
Ελλάδος σε δραχμές διαθεσίμων του Διεθνούς 


Νομισματικού Ταμείου (Δ.Ν.Τ.) . 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στο Π.Δ/γμα 368/1994 αρμο¬ 
διότητας Υπουργείου ΠΕΧΩΔΕ . 9 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 416 
Εφαρμογή αποφάσεως 917 (1994) του Συμβουλίου 
Ασφαλείας του ΟΗΕ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον Α.Ν. 585/1945 (ΦΕΚ Α' 242). 

2. Τον Α.Ν. 92 της 3/10.8.1967 (ΦΕΚ Α' 139) «Περί 
εφαρμογής αποφάσεων του Συμβουλίου Ασφαλείας των 
Ηνωμ. Εθνών και περί εγκρίσεως και εφαρμογής συστά¬ 
σεων του Συμβουλίου Ασφαλείας και της Γενικής Συνε- 


λεύσεως», όπως αυτός τροποποιήθηκε με το άρθρο 39 
του Ν. 2145/1993 (ΦΕΚ Α' 88/28.5.1993). 

3. Το άρθρο 29Α του Ν. 1558/1985, που προστέθηκε 
με το άρθρο 27 του Ν. 2081/92 (ΦΕΚ Α' 159/ 
10.9.1992). 

4· Την απόφαση 917 (1994) του Συμβουλίου Ασφαλείας 
του ΟΗΕ η οποία έχει δημοσιευθεί με την απόφαση του 
Υπουργού Εξωτερικών της 21.6.94 (ΦΕΚ Α' 96/ 
28.6.1994). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του προϋπο¬ 
λογισμού. 

6. Την υπ’ αριθ. 596/1994 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Εθνικής Αμυνας, Εξωτερικών, Εθνικής Οικονομίας, Οικο¬ 
νομικών, Δικαιοσύνης, Εμπορικής Ναυτιλίας, Βιομηχανίας 
- Ενέργειας και Τεχνολογίας, Εμπορίου, Μεταφορών και 
Επικοινωνιών, αποφασίζουμε: 

Αρθρο 1 

Απαγορεύεται η παραχώρηση αδείας σε κάθε αεροσκά¬ 
φος για απογείωση, προσγείωση ή υπέρπτηση του ελληνι¬ 
κού εδάφους εφόσον αυτό προορίζεται να προσγειωθεί, ή 
απογειώθηκε από το έδαφος της Αϊτής, με την εξαίρεση 
των τακτικά προγραμματισμένων εμπορικών επιβατικών 
πτήσεων, εκτός εάν η συγκεκριμένη πτήση έχει εγκριθεί, 
για ανθρωπιστικούς λόγους, ή για άλλους λόγους σύμ¬ 
φωνα με την απόφαση 917 (1994) του Συμβουλίου Ασφα¬ 
λείας που δημοσιεύθηκε με απόφαση του Υπουργού Εξω¬ 
τερικών της 21.6.94 (ΦΕΚ 96/28.6.94) και το Π.Δ. 26/ 
1994 (ΦΕΚ Α' 22/24.2.1994) από την Επιτροπή που συ- 
στάθηκε βάσει της απόφασης 841 (1993) που δημοσιεύ¬ 
θηκε με απόφαση του Υπουργού Εξωτερικών της 19.7.93 
(ΦΕΚ Α' 128/2.8.93). 

Άρθρο 2 

Απαγορεύεται η είσοδος επί ελληνικού εδάφους: 

(α) όλων των αξιωματούχων του αϊτινού στρατού, συ- 
μπεριλαμβανομένης της αστυνομίας, και της άμεσης οικο- 
γένειάς τους, 

(β) των βασικών συμμετεχόντων στο πραξικόπημα του 
1991 και στις παράνομες Κυβερνήσεις μετά τ^ πραξικό¬ 
πημα και των άμεσων οικογενειών τους, 

(γ) προσώπων που έχουν διορισθεί ή ενεργούν επ’ ονό- 

μάτι του Αϊτινού στρατού, και των άμεσων οικογενειών 
τους, 

εκτός εάν η είσοδός τους έχει εγκριθεί για σκοπούς που 
είναι σύμφωνοι με την απόφαση 917 (1994) και το Π.Δ. 
26/1994 από την Επιτροπή που συστάθηκε βάσει της 
απόφασης 841 (1993). 

Αρθρο 3 

Δεσμεύονται τα κεφάλαια και οι χρηματικοί πόροι των 
προσώπων που εμπίπτουν στο ανωτέρω άρθρο 2, ούτως 
ώστε ούτε αυτά, ούτε οποιαδήποτε άλλα κεφάλαια και 
χρηματικοί πόροι να διατίθενται από έλληνες υπηκόους ή 
από κάθε πρόσωπο που βρίσκεται επί του ελληνικού εδά¬ 
φους άμεσα ή έμμεσα, προς τα πρόσωπα αυτά ή προς 
όφελος αυτών ή του αϊτινού στρατού, συμπεριλαμβανομέ- 
νης της αστυνομίας, σύμφωνα με τα προβλεπόμενα στην 
Πράξη του Διοικητού της Τραπέζης Ελλάδος υπ' αριθ. 
2317/28.6.1994 (ΦΕΚ Α7105/6.7.1994). 

Αρθρο 4 

Οι διατάξεις που περιέχονται στα κατωτέρω άρθρα 5 
έως και 8, στο βαθμό που αυτές δεν ισχύουν βάσει του 
Π.Δ. 26/1994, θα ισχύσουν από τις 23.59 ώρα Ανατολής 
στις 21 Μαΐου 1994. 

Άρθρο 5 

Απαγορεύεται: 

(α) Η εισαγωγή στο ελληνικό έδαφος όλων των εμπο¬ 
ρευμάτων και προϊόντων που προέρχονται από την Αϊτή 
και εξάγονται από εκεί μετά την 21η Μαΐου 1994. 

(β) Κάθε δραστηριότητα ελλήνων υπηκόων ή επί του ελ¬ 
ληνικού εδάφους που θα προωθούσε την εξαγωγή ή τη 
διαμετακόμιση οιουδήποτε εμπορεύματος ή προϊόντος 
που προέρχεται από την Αϊτή, και οποιεσδήποτε συναλλα¬ 
γές από έλληνες υπηκόους ή από πλοία που φέρουν την 
ελληνική σημαία ή αεροσκάφη ή επί ελληνικού εδάφους 
σχετικά με εμπορεύματα ή προϊόντα που προέρχονται από 
την Αϊτή και εξάγονται από εκεί μετά την 21 η Μαΐου 1994. 

Άρθρο 6 

Απαγορεύεται η πώληση ή προμήθεια από έλληνες υπη¬ 
κόους ή από το ελληνικό έδαφος ή με πλοία που φέρουν 
την ελληνική σημαία ή αεροσκάφη, κάθε εμπορεύματος ή 
προϊόντος, είτε προέρχεται είτε όχι από το ελληνικό έδα¬ 
φος, σε κάθε φυσικό ή νομικό πρόσωπο στην Αϊτή, ή σε 
κάθε φυσικό ή νομικό πρόσωπο για το σκοπό επιχείρησης 
που διεξάγεται στην Αϊτή ή διενεργείται από την Αϊτή, και 
κάθε δραστηριότητα των ελλήνων υπηκόων ή στο ελλη¬ 
νικό έδαφος που προωθεί τις πωλήσεις ή την προμήθεια 
των εμπορευμάτων ή προϊόντων αυτών. Οι απαγορεύσεις 
που περιέχονται στην παράγραφο αυτή δεν θα εφαρμόζο¬ 
νται: 

(α) Σε προμήθειες που προορίζονται αυστηρά για ιατρι¬ 
κούς σκοπούς καθώς και τρόφιμα. 

(β) Με την έγκριση της Επιτροπής που συστάθηκε βάση 
της απόφασης 841 (1993), με τη διαδικασία της μη εγέρ- 
σεως αντιρρήσεων, σε άλλα εμπορεύματα και προϊόντα 
για βασικές ανθρωπιστικές ανάγκες. 

(γ) Σε πετρέλαιο ή πετρελαϊκά προϊόντα, συμπεριλαμ¬ 
βανομένου προπανίου για σκοπούς μαγειρικής που εγκρί- 
νεται σύμφωνα με την παράγραφο 7 της απόφασης 841 
(1993). 

(δ) Άλλα εμπορεύματα και προϊόντα που εγκρίνονται 


σύμφωνα με την παράγραφο 3 της απόφασης 873 (1993) 
(ΦΕΚ Α7194/15.11.1993). 

Άρθρο 7 

Οι απαγορεύσεις των άρθρων 5 και 6 δεν θα εφαρμόζο¬ 
νται στο εμπόριο πληροφοριακού υλικού, συμπεριλαμβα¬ 
νομένων βιβλίων και άλλων εκδόσεων, που χρειάζονται για 
την ελεύθερη κίνηση πληροφοριών και οι δημοσιογράφοι 
μπορούν να φέρνουν και να εξάγουν τον εξοπλισμό τους 
υπό τις προϋποθέσεις και τους όρουους που συμφωνήθη- 
καν από την Επιτροπή που συστάθηκε με την απόφαση 
841 (1993). 

Άρθρο 8 

Απαγορεύεται σε κάθε μεταφορικό μέσο να εισέρχεται 
ή να αποχωρεί από το έδαφος ή την αιγιαλίτιδα ζώνη της 
Αϊτής μεταφέροντας εμπορεύματα ή προϊόντα των οποίων 
η εξαγωγή από την Αϊτή ή η πώληση ή προμήθεια των 
οποίων στην Αϊτή θα απαγορευόταν σύμφωνα με τα ανω¬ 
τέρω άρθρα 5 και 6, εκτός από τακτικά προγραμματισμέ¬ 
νες εμπορικές ναυτιλιακές γραμμές που καταφθάνουν 
στην Αϊτή με αγαθά που επιτρέπονται σύμφωνα με το άρ¬ 
θρο 6 και οι οποίες επίσης είναι φορτωμένες με άλλα 
εμπορεύματα ή προϊόντα υπό διαμετακόμιση προς άλλο 
προορισμό, σύμφωνα με τις επίσημες συντονιστικές ρυθ¬ 
μίσεις που καθορίστηκαν με τα κράτη που συνεργάζονται 
με τη νόμιμη Κυβέρνηση της Αϊτής, όπως προβλέπεται 
στην παράγραφο 1 της απόφασης 875 (1993) και στο κα¬ 
τωτέρω άρθρο 9. 

Άρθρο 9 

Επιτρέπεται η λήψη σε εθνικό επίπεδο ή μέσω περιφε¬ 
ρειακών οργάνων και συμφωνιών των αναγκαίων μέτρων 
τα οποία ανταποκρίνονται προς τις συγκεκριμένες περι¬ 
στάσεις και εφόσον εμφανίζεται απαραίτητο, υπό την 
εξουσία του Συμβουλίου Ασφαλείας των Ηνωμένων 
Εθνών, ώστε να διακόπτεται ο πλους οποιωνδήποτε ει¬ 
σερχομένων και εξερχομένων πλοίων, με σκοπό την επι¬ 
θεώρηση και επαλήθευση του φορτίου και προορισμού 
τους και την εξασφάλιση της εφαρμογής του παρόντος 
διατάγματος και του Π.Δ. 26/1994. 

Άρθρο 10 

Οι αρμόδιες αρχές λαμβάνουν τα απαραίτητα μέτρα 
προκειμένου να διασφαλίσουν ότι δεν θα γίνει δεκτή καμία 
απαίτηση των αρχών της Αϊτής, ή φυσικού ή νομικού προ¬ 
σώπου στην Αϊτή, ή κάθε προσώπου που διεκδικεί μέσω ή 
προς όφελος οποιουδήποτε τέτοιου φυσικού ή νομικού 
προσώπου, σχετικά με την πληρωμή εγγύησης καλής 
εκτέλεσης, χρηματικής εγγύησης, αποζημίωσης ή υπο- 
χρέωάης, που εκδόθηκε ή παραχωρήθηκε σε σχέση με ή 
που συνδέεται με την εκτέλεση συμβολαίου ή συναλλα¬ 
γής, όπου η εκτέλεση του συμβολαίου αυτού ή της συναλ¬ 
λαγής επηρεάσθηκε από τα μέτρα που επιβλήθηκαν από ή 
σε εκτέλεση του παρόντος Διατάγματος ή του Π.Δ. 26/ 
1994. 

Άρθρο 11 

Οι ανωτέρω απαγορεύσεις ισχύουν ανεξάρτητα από την 
ύπαρξη οιωνδήποτε δικαιωμάτων ή υποχρεώσεων που πα- 
ραχωρούνται ή επιβάλλονται από οποιαδήποτε διεθνή 
συμφωνία ή από συμβόλαιο που συνάφθηκε ή από άδεια 
κάθε φύσεως που δόθηκε πριν από την 21.5.1994. 

Στον Υπουργό των Εξωτερικών αναθέτουμε τη δημο¬ 
σίευση του παρόντος Διατάγματος και στον ως άνω 
Υπουργό όπως και στους Υπουργούς Εθνικής Αμυνας, 
Εθνικής Οικονομίας, Οικονομικών, Δικαιοσύνης, Εμπορι¬ 
κής Ναυτιλίας, Βιομηχανίας - Ενέργειας και Τεχνολογίας, 
Εμπορίου, Μεταφορών και Επικοινωνιών, αναθέτουμε την 
εκτέλεση του παρόντος Διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ 

Γ. ΑΡΣΕΝΗΣ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 


ΕΞΩΤΕΡΙΚΩΝ 

Κ. ΠΑΠΟΥΛΙΑΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ, 

ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Κ. ΣΗΜΙΤΗΣ Α. ΤΣΟΥΡΑΣ 


♦ 


μπεριλαμβανομένων όπλων και πολεμοφοδίων, στρατιωτι¬ 
κών οχημάτων και εξοπλισμού, παραστρατιωτικού αστυ¬ 
νομικού εξοπλισμού και ανταλλακτικών. 

Αρθρο 2 

Τα προβλεπόμενα στο παρόν Διάταγμα εκτελούνται 
ανεξάρτητα από την ύπαρξη δικαιωμάτων ή υποχρεώσεων 
που παρέχονται ή έχουν επιβληθεί από οποιαδήποτε διε¬ 
θνή συμφωνία ή άλλο συμβόλαιο ή άδεια που έχει χορηγη¬ 
θεί πριν ή μετά την 17η Μαΐου 1994. 

Αρθρο 3 

Τα ανωτέρω άρθρα δεν εφαρμόζοντααι στις δραστηριό¬ 
τητες που σχετίζονται με την Αποστολή Βοήθειας των 
Ηνωμένων Εθνών για τη Ρουάντα (ΙΙΝΑΜΙΒ) και την Απο¬ 
στολή Βοήθειας των Ηνωμένων Εθνών στην Ουγκάντα - 
Ρουάντα (ΙΙΝΟΜΙΙΒ). 

Στον Υπουργό των Εξωτερικών αναθέτουμε τη δημο¬ 
σίευση του παρόντος Διατάγματος και στον ως άνω 
Υπουργό όπως και στους Υπουργούς Εθνικής Άμυνας, 
Εθνικής Οικονομίας, Οικονομικών, Δικαιοσύνης, Εμπορι¬ 
κής Ναυτιλίας, Βιομηχανίας - Ενέργειας και Τεχνολογίας, 
Εμπορίου, αναθέτουμε την εκτέλεση του παρόντος Δια¬ 
τάγματος. 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 417 
Εφαρμογή αποφάσεως 918 (1994) του Συμβουλίου 
Ασφαλείας του ΟΗΕ. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Γ. ΑΡΣΕΝΗΣ Κ. ΠΑΠΟΥΛΙΑΣ 


Έχοντας υπόψη: 

1. Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον Α.Ν. 585/1945 (ΦΕΚ Α' 242). 

2. Τον Α.Ν. 92 της 3/10.8.1967 (ΦΕΚ Α' 139) «Περί 
εφαρμογής αποφάσεων του Συμβουλίου Ασφαλείας των 
Ηνωμ. Εθνών και περί εγκρίσεως και εφαρμογής συστά¬ 
σεων του Συμβουλίου Ασφαλείας και της Γ ενικής Συνε- 
λεύσεως», όπως αυτός τροποποιήθηκε με το άρθρο 39 
του Ν. 2145/1993 (ΦΕΚ Α' 88/28.5.1993). 

3. Το άρθρο 29Α του Ν. 1558/1985, που προστέθηκε 
με το άρθρο 27 του Ν. 2081/92 (ΦΕΚ Α 159/ 
10.9.1992). 

4. Την απόφαση 918 (1994) του Συμβουλίου Ασφαλείας 
του ΟΗΕ η οποία έχει δημοσιευθεί με την απόφαση του 
Υπουργού Εξωτερικών της 21.6.94 (ΦΕΚ Α' 98/ 
4.7.1994). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του προϋπο¬ 
λογισμού. 

6. Την υπ’ αριθ. 595/1994 γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Εθνικής Άμυνας, Εξωτερικών, Εθνικής Οικονομίας, Οικο¬ 
νομικών, Δικαιοσύνης, Εμπορικής Ναυτιλίας, Βιομηχανίας 
- Ενέργειας και Τεχνολογίας, Εμπορίου, Μεταφορών και 
Επικοινωνιών, αποφασίζουμε: 

Άρθρο 1 

Απαγορεύεται η πώληση ή παροχή στην Ρουάντα, από 
έλληνες υπηκόους ή από το ελληνικό έδαφος ή με τη 
χρήση πλοίων που φέρουν την ελληνική σημαία ή αερο¬ 
πλάνων, όπλων και συναφούς υλικού όλων των τύπων, συ¬ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 

ΒΙΟΜΗΧΑΝΙΑΣ. ΕΝΕΡΓΕΙΑΣ, 
ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Κ. ΣΗΜΙΤΗΣ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 


ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Α. ΤΣΟΥΡΑΣ 


-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 418 
Τροποποίηση του Π.Δ. 350/19.7.1988 «Προσδιορισμός 
γεωγραφικών περιοχών (ενοτήτων) του Νομού Λέσβου 
(156 Α')». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις της παρ. 3 του άρθρου 10 του Ν. 2130/ 
1993 «Τροποποίηση και συμπλήρωση διατάξεων της περι¬ 
φερειακής διοίκησης», του κώδικα της Ελληνικής Ιθαγέ¬ 
νειας του δημοτικού και κοινοτικού κώδικα, των διατάξεων 
για τις προσόδους των Οργανισμών Τοπικής Αυτοδιοίκη¬ 
σης και άλλες διατάξεις (Α' 62). 

2. Τις διατάξεις του άρθρου 23 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) σε συνδυα¬ 
σμό με τις διατάξεις του άρθρου 4 του Π.Δ. 137/1986 
«Συγκρότηση της Γενικής Γραμματείας Δημόσιας Τάξης 
σε Υπουργείο Δημόσιας Τάξης» (Α' 51). 

3. Τις διατάξεις του άρθρου 29 Α' του Ν. 1558/1985 

όπως προστέθηκε σ’ αυτό με το άρθρο 27 του Ν. 2081/ 
1992 (Α' 154). 

4. Το Π.Δ. 350/19.7.1988 «Προσδιορισμός γεωγραφι¬ 
κών περιοχών (ενοτήτων) του Νομού Λέσβου» (156 Α'). 

5. Την από 21.4.1994 γνώμη του Νομαρχιακού Συμβου¬ 
λίου Λέσβου, που διατυπώθηκε στο 10/20.7.1994 πρα¬ 
κτικό του. 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

7. Την 571 /1994 απόφαση του Συμβουλίου της Επικρά¬ 
τειας, με πρόταση των Υπουργών Εσωτερικών και Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο μόνο 

Οι κοινότητες Παπάδου και Περάματος αποσπώνται 
από την 6η γεωγραφική περιοχή (ενότητα) της Επαρχίας 
Μυτιλήνης του Νομού Λέσβου, όπως αυτή προσδιορί¬ 
σθηκε με το Π.Δ. 350/19.7.1988 (Α' 156) και απαρτίζουν 
ίδια γεωγραφική περιοχή (ενότητα) η οποία εντάσσεται 
στην ίδια επαρχία με αύξοντα αριθμό 9. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 12 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Κ. ΣΚΑΝΔΑΛΙΔΗΣ Κ. ΛΑΛΙΩΤΗΣ 

- Ψ - 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 419 
Τροποποίηση του Π.Δ. 80/1994 (Α' 63). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 και 2 παρ. 1 του Ν. 
1069/1980 (Α' 91) «Περί κινήτρων δια την ίδρυση επιχει¬ 
ρήσεων υδρεύσεως και αποχετεύσεως». 

2. Τις διατάξεις του άρθρου 29Α' του Ν. 1558/1985 (Α' 

137) όπως προσετέθη με το άρθρο 27 του Ν. 2081 /1992 
(Α' 154). 

3. Το γεγονός ότι το παρόν διάταγμα δεν προκαλεί δα¬ 
πάνη σε βάρος του κρατικού προϋπολογισμού. Για το έτος 
1994 προκαλεί δαπάνη σε βάρος του προϋπολογισμού 
της Κοινότητας ύψους 6.088.000, για την οποία έχει εγ- ' 
γραφεί πίστωση στον προϋπολογισμό της κοινότητας Κ.Α. 
εξόδων 15/121.2. 

4. Την αριθμ. 589/1994 γνωμοδότηση του Συμβουλίου 
της Επικράτειας, με πρόταση του Υπουργού Εσωτερικών, 
αποφασίζουμε: 

Άρθρο μόνο 

Εγκρίνεται η 64/94 απόφαση του κοινοτικού συμβου¬ 
λίου Νεοχωρίου Λεύκτρου νομού Μεσσηνίας. Το Π.Δ. 80/ 

1994 (Α' 63) τροποποιείται ως εξής: 

1. Η παράγραφος 1 του άρθρου 1 αντικαθίσταται ως 
εξής: 


«Συνιστάται στην Κοινότητα Νεοχωρίου Λεύκτρου του 
νομού Μεσσηνίας ενιαία επιχείρηση ύδρευσης αποχέτευ¬ 
σης και διαχείρισης απορριμμάτων με την επωνυμία «ΚΟΙ¬ 
ΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΝΕ- 
ΟΧΩΡΙΟΥ ΛΕΥΚΤΡΟΥ ΝΟΜΟΥ ΜΕΣΣΗΝΙΑΣ». 

2. Στο άρθρο 4 προστίθεται παράγραφος ιδ' ως εξής: 

«Το 80% των εισπραττομένων τελών ηλεκτροφωτισμού 
- καθαριότητας» (παρ. 12 άρθρου 25 Ν. 1828/89 Α' 2). 

Κατά τα λοιπά ισχύουν οι διατάξεις του 80/1994 Π.Δ. 

Στον Υπουργό Εσωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΚΩΝ/ΝΟΣ ΣΚΑΝΔΑΛΙΔΗΣ 
-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 420 
Τροποποίηση ωρολογίων και αναλυτικών προγραμμάτων 

σχολικών μονάδων Δευτεροβάθμιας Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της περ. γ) της παραγράφου 11 του άρ¬ 
θρου 5 και της περ. γ) της παραγράφου 2 του άρθρου 24 
του Νόμου 1566/1985 «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις» (ΦΕΚ 167 Α'). 

2. Τις 29/1993, 11/1993 και 5/1994 Προτάσεις του 
Τμήματος Δευτεροβάθμιας Εκπαίδευσης του Παιδαγωγι¬ 
κού Ινστιτούτου. 

3. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού (Άρθρο 29Α' του Ν. 1558/1985 (137 Α'), το 
οποίο προσετέθη στο νόμο αυτό με το άρθρο 27 του Ν. 
2081/1992 (154 Α') Π.Ε. 601 /93). 

4. Την 403/1994 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο 1 

1. Στο άρθρο 3 του Π.Δ. 438/85 (ΦΕΚ 158 Α') και κάτω¬ 
θεν του μαθήματος της Αρχαίας Ελληνικής Γραμματείας 
της Β' τάξης Γυμνασίου προστίθεται υπότιτλος ως εξής: 
«I. ΑΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ ΑΠΟ ΜΕΤΑ¬ 
ΦΡΑΣΗ». 

2. Η διδακτέα ύλη της Αρχαίας Ελληνικής Γ ραμματείας 
από μετάφραση, όπως καθορίζεται στο άρθρο 3 του Π.Δ. 
438/85 (ΦΕΚ 158 Α'), τροποποιείται ως εξής: 

α) Ομήρου, Ιλιάδα: 2 ώρες την εβδομάδα από 11 Σε¬ 
πτεμβρίου ως το τέλος Φεβρουάριου, θα διδαχθούν ανα¬ 
λυτικά οι ραψωδίες Α (στ. 1-315 και 430-530), Ζ ολό¬ 
κληρη, I (στ. 430 - 619), Μ (στ. 199-471), Π (στ. 1-100 και 
419-867), Σ (στ. 1-147 και 243-315), Τ (στ. 1-153), X (στ. 

1 -375) και Ω (στ. 1-119 ΚΑΙ 471-804). Οι ενδιάμεσοι στί¬ 
χοι και οι υπόλοιπες ραψωδίες θα διδαχθούν περιλη¬ 
πτικά. 

β) Λυσία, Λόγος εναντίον του Ερατοσθένους: 2 ώρες 
την εβδομάδα από 1 Μαρτίου - 15 Απριλίου. 

γ) Πλουτάρχου βίοι: 2 ώρες την εβδομάδα από 16 Απρι¬ 
λίου έως 31 Μαΐου. θα διδαχθεί αναλυτικά ένας από τους 
τέσσερις βίους επιφανών ανδρών που περιέχει το διδα¬ 
κτικό εγχειρίδιο, κατά προτίμηση ο Σόλων ή ο Περι¬ 
κλής. 

Αρθρο 2 

Στο τέλος της διδακτέας ύλης του μαθήματος της Αρ¬ 
χαίας Ελληνικής Γραμματείας από μετάφραση, όπως αυτή 
ορίζεται στο άρθρο 3 του Π.Δ. 438/85 (ΦΕΚ 158 Α') προ¬ 
στίθεται το ακόλουθο κεφάλαιο: 

II. ΕΛΛΗΝΙΚΗ ΓΛΩΣΣΑ ΜΕΣΑ ΑΠΟ ΑΡΧΑΙΑ ΒΥΖΑ¬ 
ΝΤΙΝΑ ΚΑΙ ΛΟΓΙΑ ΚΕΙΜΕΝΑ 

Α’ ΣΚΟΠΟΣ 

Ο σκοπός της διδασκαλίας της Ελληνικής Γλώσσας 
μέσα από αρχαία, βυζαντινά και λόγια κείμενα στο Γυμνά- 
σιο είναι ο εξής: 

α) Η εξοικείωση των μαθητών με κείμενα των παλαιοτέ- 
ρων περιόδων της ελληνικής γραμματείας, ώστε να τα κα¬ 
τανοούν άμεσα και βιωματικά. 

β) Η στοιχειώδης γνώση γλωσσικών στοιχείων (λεξιλογι¬ 
κών, γραμματικών και συντακτικών) των παλαιοτέρων 
μορφών της ελληνικής γλώσσας και η σύνδεσή τους με τα 
αντίστοιχα της νέας ελληνικής γλώσσας με απώτερο 
σκοπό τον εμπλουτισμό και τη βαθύτερη γνώση της. 

γ) Η συνειδητοποίηση της ενότητας και συνέχειας του 
εθνικού βίου, όπως αυτή αναδεικνύεται από τη μορφή και 
το περιεχόμενο κειμένων απ’ όλες τις περιόδους της ελ¬ 
ληνικής γραμματείας. 

Γ ενικά, ο σκοπός της διδασκαλίας της Ελληνικής Γλώσ¬ 
σας μέσα από αρχαία, βυζαντινά και λόγια κείμενα είναι 
κατά κύριο λόγο γλωσσικός. Επιδιώκεται η εξοικείωση των 
μαθητών με τα βασικά στοιχεία της δομής και με τη λει¬ 
τουργία παλαιοτέρων μορφών του ελληνικού λόγου, ώστε 
να αποκτήσουν βαθμιαία την ικανότητα να κατανοούν και 
αργότερα να ερμηνεύουν ελληνικά κείμενα παλαιοτέρων 
εποχών στην πρωτότυπη μορφή του. 

Β' ΔΙΔΑΚΤΕΑ ΥΛΗ (2 ώρες την εβδομάδα καθ’ όλην τη 
διάρκεια του έτους) 

Η διδασκαλία των παλαιοτέρων μορφών της ελληνικής 
γλώσσας διεξάγεται επί τη βάσει ειδικού εγχειριδίου, που 
περιέχει ανθολογημένα κείμενα από παλαιότερες περιό¬ 
δους της ελληνικής γραμματείας, αυτούσια ή ελαφρά δια¬ 
σκευασμένα, απλά και εύληπτα ανάλογα με την ηλικία των 
μαθητών. Τα κείμενα αυτά συνοδεύονται από ενημερω¬ 
τικά σημειώματα, ερμηνεύματα, ερωτήσεις κατανόησης 
του περιεχομένου τους, μικρές ευμνημόνευτες φράσεις 
και ποικίλες ασκήσεις, λεξιλογικές - σημασιολογικές και 
γραμματικές - συντακτικές που αποβλέπουν στην ανά¬ 
πτυξη της αναγνωριστικής ικανότητας των μαθητών προς 
υποβοήθηση της κατανόησης παλαιοτέρων ελληνικών 
κειμένων. 

Τα γραμματικά και συντακτικά φαινόμενα, τα οποία δι¬ 
δάσκονται στοιχειωδώς στην Β' τάξη Γυμνασίου, είναι τα 
ακόλουθα: 

- Επανάληψη της ύλης της Α' τάξης: Οριστική βαρυτό¬ 
νων ρημάτων ενεργητικής και μέσης φωνής όλων των χρό¬ 
νων + ειμί, ην, έσομαι. 

- Επανάληψη της ύλης της Α' τάξης: Μετοχή - Απαρέμ¬ 
φατο (επανάληψή - συμπλήρωση). 

- Επανάληψη της ύλης της Α' τάξης: Α' και Β' κλίση ου¬ 
σιαστικών και επιθέτων - Γ' κλίση -ων- οντος, ας, -αντος, 


-ις, -εως, -ευς, -εως. - ΔΟΤΙΚΗ. 

- Υποτακτική ενεργητικής φωνής. Υποτακτική του ειμί 
- Παρατακτική και υποτακτική σύνδεση προτάσεων. 

- Γ' κλίση: αφωνόληκτα ουσιαστικά. 

- Ευκτική ενεργητικής φωνής. Ευκτική του ειμί. 

- Γ' κλίση: ημιφωνόληκτα ουσιαστικά. 

- Προστακτική ενεργητικής φωνής. Προστακτική του 
ειμί. 

- Ονομαστικές προτάσεις: Ειδικές. 

-Συγκοπτόμενα τριτόκλητα ουσιαστικά: πατήρ, μήτηρ, 

θυγάτηρ, ανήρ και τα ονόματα γυνή, παις και ύδωρ. 

- Αντικείμενο: Μονόπτωτα και δίπτωτα ρήματα - Κατη¬ 
γορούμενο του αντικειμένου (ενδεικτικά παραδείγματα). 

- Τριτόκλητα επίθετα σε-υς, -εια, -υ και -ων, -ων, -ον. 
-Τριτόκλητα επίθετα σε -ης, -ης, -ες. 

- Επίθετα: πολύς, μέγας, πας, εκών. 

- Παραθετικά επιθέτων και επιρρημάτων - Σύγκριση. 

- Υποτακτική μέσης φωνής. 

- Ονομαστικές προτάσεις: Ενδοιαστικές. 

-Απρόσωπα ρήματα (σύνταξη) - Δοτική προσωπική 

(επανάληψη ταυτοπροσωπίας - ετεροπροσωπίας). 

- Ευκτική μέσης φωνής (+εσοίμην). 

- Αντωνυμίες: ουδείς, όστις, όσπερ. 

- Πλάγιες ερωτηματικές προτάσεις. 

-Δυνητική: οριστική, Ευκτική - Απαρέμφατο με αν 

- Προστακτική μέσης φωνής - Απαρέμφατο αναφοράς 
και αποτελέσματος. 

- Παθητική φωνή (Παθητικός μέλλων και αόριστος). 

- Ποιητικό αίτιο. 

-Τροπή σύνταξης από ενεργητική σε παθητική. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 421 
Ίδρυση Πυροσβεστικού Σταθμού Δ' Τάξης στο Δήμο 
Ελασσόνας του Νομού Λαρίσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παράγρ. 1 περίπτωση β και γ και πα- 
ράγρ. 7 του Ν. 1481/84 «Οργανισμός Υπουργείου Δημό¬ 
σιας Τάξης» (Α' 151), όπως το άρθρο αυτό αντικαταστά- 
θηκε από την παράγρ. 1 του άρθρου 1 του Ν. 1590/1986. 

β. Του άρθρου 1 παράγρ. 2 του Ν. 1590/1986 «Τροπο¬ 
ποίηση διατάξεων του Ν. 1481/1984 “Οργανισμός 
Υπουργείου Δημόσιας Τάξης” και άλλες διατάξεις» (Α' 49). 

γ. Του άρθρου 29Α' του Ν.1558/1985 «Κυβέρνηση και 
Κυβερνητικά Όργανα» (Α' 137), το οποίο προστέθηκε με 
το άρθρο 27 του Ν. 2081/1992 (Α' 154). 
δ. Του Π.Δ. 137/1986 «Συγκρότηση της Γενικής Γραμ- 

ματεΐας Δημόσιας Τάξης σε Υπουργείο Δημόσιας Τάξης» 
(Α' 51). 

ε. Τωνπαραγρ. 3 και 4 του άρθρου 4 του Π.Δ. 371/1987 
«Αναδιοργάνωση των Υπηρεσιών του Πυροσβεστικού Σώ¬ 
ματος» (Α' 166). 

στ. Του Π.Δ. 108/1994 «Περιορισμός συναρμοδιότητας 
κατά την έκδοση κανονιστικών διαταγμάτων και αποφά¬ 
σεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Α' 82). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού για το τρέχον οικονομικό έτος, για δε το έτος 
1995 προκαλείται δαπάνη ύψους 182.537.190 δρχ. και 
58.326.380 για καθένα από τα επόμενα οικονομικά έτη. 
Οι δαπάνες για τα επόμενα έτη θα αντιμετωπισθούν με 
την εγγραφή των σχετικών πιστώσεων στους οικείους 
Κ.Α.Ε. του Ειδικού Φορέα 43-220 του προϋπολογισμού 
εκάστου έτους. 

3. Την 631/1994 γνωμοδότηση του Συμβουλίου της 
Επικράτειας, μετά από πρόταση των Υπουργών Οικονομι¬ 
κών και Δημόσιας Τάξης, αποφασίζουμε: 

Αρθρο μόνο 

1. Ιδρύεται Πυροσβεστικός Σταθμός Δ' Τάξης στο Δήμο 
Ελασσόνας του Νομού Λαρίσης. 

2. Για τη στελέχωση του ανωτέρω Πυροσβεστικού 
Σταθμού συνιστώνται στο Πυροσβεστικό Σώμα, σύμφωνα 
με την παράγρ. 4 του άρθρου 4 του Π.Δ. 371/1987 (Α' 
166), οι εξής οργανικές θέσεις: 

Μία (1) θέση Πυραγού Γενικών Υπηρεσιών. 

Δύο (2) θέσεις Ανθυποπυραγών - Υποπυραγών Γ ενικών 
Υπηρεσιών. 

Μία (1) θέση Πυρονόμου Γενικών Υπηρεσιών. 

Έξι (6) θέσεις Αρχιπυροσβεστών Γενικών Υπηρεσιών. 

Δεκαπέντε (15) θέσεις Πυροσβεστών Γενικών Υπηρε¬ 
σιών και 

Μία (1) θέση καθαρίστριας. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Προεδρικού Διατάγμα¬ 
τος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΑΛΕΞ. ΠΑΠΑΔΟΠΟΥΛΟΣ ΣΤΥΛ.-ΑΓΓ. ΠΑΠΑΘΕΜΕΛΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 422 
Επιτροπή εκτιμήσεως της αξίας ακινήτων συνεισφερομέ- 
νων σε αστικό αναδασμό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 45 του Ν. 947/ 
1979 «περί οικιστικών περιοχών» (Α' 159). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν. 2081/1992 (Α' 
154). 


3. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

4. Την 657/1994 γνωμοδότηση του Συμβουλίου της 
Επικράτειας με πρόταση των Υπουργών Οικονομικών, Δι¬ 
καιοσύνης και Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Η επιτροπή εκτίμησης της αξίας των συνεισφερομέ- 
νων στον αστικό αναδασμό ακινήτων, συγκροτείται με 
απόφαση του οικείου Νομάρχη αμέσως μετά την κοινοποί¬ 
ηση του Π.Δ/τος περί εγκρίσεως πολεοδομικής μελέτης 
Ζώνης Αστικού Αναδασμού (ΖΑΑ) στο κατά τόπο αρμόδιο 
Υποθηκοφυλακείο και την κατά νόμο καταχώρησή του σε 
ειδικό βιβλίο. Η επιτροπή αποτελείται από τον Πρόεδρο 
του Διοικητικού Πρωτοδικείου, στην περιφέρεια δικαιοδο¬ 
σίας του οποίου βρίσκεται η ΖΑΑ, ή τον νόμιμο αναπλη¬ 
ρωτή του, ως Πρόεδρο, από τον προϊστάμενο της οικείας 
Δημόσιας Οικονομικής Υπηρεσίας (ΔΟΥ) και από τον 
Προϊστάμενο της αρμόδιας Δ/νσης Πολεοδομίας για τους 
νομούς Αττικής και Θεσσαλονίκης ή του αρμόδιου Τμήμα- 
τος Πολεοδομίας για τους υπόλοιπους νομούς, ως μέλη. 
Σε περίπτωση κωλύματος των παραπάνω μελών κατά τη 
διάρκεια των εργασιών της επιτροπής, αυτά αναπληρώνο¬ 
νται από τους νομίμους αναπληρωτές τους στην υπηρε¬ 
σία. 

2. Χρέη γραμματέα της επιτροπής εκτελεί υπάλληλος 
της οικείας Δ/νσης Πολεοδομίας ή Τμήματος Πολεοδο¬ 
μίας. Έργο του είναι ιδίως η τήρηση και φύλαξη των πρα¬ 
κτικών των συνεδριάσεων της επιτροπής, η διεκπεραίωση 
της αλληλογραφίας της, η τήρηση βιβλίου και αρχείου ει¬ 
σερχομένου και εξερχομένων εγγράφων. Επίσης επιμε¬ 
λείται, με τη συνδρομή της αρμόδιας υπηρεσίας του 
Υπουργείου Περιβάλλοντος, Χωροταξίας και Δημοσίων 
Έργων, τη συγκέντρωση όλων των αναγκαίων στοιχείων 
που αφορούν τη Ζώνη Αστικού Αναδασμού (ΖΑΑ), όπως 
την κτηματογράφηση και κτηματολόγιο της περιοχής, δια¬ 
γράμματα εφαρμογής, ενημερωμένα ρυμοτομικά σχέ¬ 
δια. 

Ο Γραμματέας φυλάσσει επίσης στη σφραγίδα της Επι¬ 
τροπής η οποία είναι ειδική και αναγράφει «ΕΠΙΤΡΟΠΗ 
ΕΚΤΙΜΗΣΗΣ.ΑΞΙΑΣ ΑΚΙΝΗΤΩΝ ΖΑΑ. Π.Ε.ΔΗ¬ 
ΜΟΥ.». 

Αρθρο 2 

Η προθεσμία ολοκλήρωσης του έργου της Επιτροπής 
είναι έξι (6) μήνες από την ημερομηνία της πρώτης συνε¬ 
δρίασης αυτής. Η πρώτη συνεδρίαση της επιτροπής ορίζε¬ 
ται με έγγραφη πρόσκληση του Προέδρου της αμέσως 
μετά τη συγκρότηση αυτής. 

Παράταση της προθεσμίας αυτής μπορεί να δοθεί με 
απόφαση του Υπουργού Περιβάλλοντος, Χωροταξίας και 
Δημοσίων Έργων μετά από αιτιολογημένη έκθεση της 
Επιτροπής στην οποία αναφέρονται αναλυτικά οι λόγοι για 
τους οποίους είναι αδύνατη ή έγκαιρη ολοκλήρωση του 

έργου της επιτροπής. Η παράταση μπορεί να έχει διάρκεια 
μέχρι ένα έτος. 

Άρθρο 3 

Η Επιτροπή συνεδριάζει παρουσία όλων των τακτικών 
μελών της ή των αναπληρωτών αυτών και αποφασίζει αι¬ 
τιολογημένα κατά πλειοψηφία. 

Η Επιτροπή κρίνει και εκτιμά την αξία των ακινήτων με 
γνώμονα την πραγματική αξία κάθε ακινήτου ανάλογα με 
τις συνθήκες της τοπικής αγοράς γης και τις ειδικές συν¬ 
θήκες του κάθε οικοπέδου, ιδίως το σχήμα, το πρόσωπο, 
τη θέση, τον προσανατολισμό, τα όμορα ακίνητα. 

Κατά τις συνεδριάσεις της Επιτροπής τηρούνται πρα¬ 
κτικά, στα οποία καταχωρείται και η άποψη της μειοψη¬ 
φίας. Αντίγραφα των πρακτικών δικαιούται να λαμβάνει 
κάθε ιδιοκτήτης που έχει συνεισφέρει ακίνητο τον αστικό 
αναδασμό. 

Στις συνεδριάσεις της Επιτροπής δικαιούται να παρί- 
σταται νόμιμα εξουσιοδοτημένος εκπρόσωπος του φορέα 
υλοποίησης του αστικού αναδασμού και να παρέχει διευ¬ 
κρινίσεις, εφόσον του ζητηθούν, χωρίς να έχει δικαίωμα 
ψήφου. 

Άρθρο 4 

1. Η Επιτροπή μετά την ολοκλήρωση του έργου της 
προβαίνει στην κατάρτιση της τελικής πράξης παραχώρη¬ 
σης, συνοδευόμενη από αιτιολογημένη έκθεση, των νέων 
ακινήτων στους δικαιούχους της. Η παραχώρηση των νέων 
ακινήτων γίνεται και τμηματικά υπό τις προϋποθέσεις της 
παραγράφου 2 του άρθρου 48 του Ν. 947/1979. 

2. Μετά την κατάρτιση της πράξεως αυτής τα πρακτικά, 
τα βιβλία και το αρχείο της Επιτροπής παραδίδονται συ- 
ντασσομένου ειδικού πρωτοκόλλου παράδοσης και παρα¬ 
λαβής που υπογράφεται από τον Πρόεδρο και τον Γραμμα- 
τέα της Επιτροπής, στον Προϊστάμενο της οικείας Διεύ¬ 
θυνσης Πολεοδομίας ή Τμήματος Πολεοδομίας για φύ¬ 
λαξη στο αρχείο της Υπηρεσίας. 

3. Η παραπάνω πράξη καταχώρησης κυρούται με από¬ 
φαση του οικείου Νομάρχη εντός δύο μηνών από της υπο¬ 
βολής αυτής. 

Άρθρο 5 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Αθήνα, 22 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΑΛΕΞ. ΠΑΠΑΔΟΠΟΥΛΟΣ Γ. ΚΟΥΒΕΛΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Κ. ΛΑΛΙΩΤΗΣ 


ΠΡΑΞΕΙΣ Υ ΠΟΥΡΓΙΚΟ Υ ΣΥΜΒΟΥΛΙΟΥ 

Πράξη 493 της 20 Δεκεμβρίου 1994 ^ 

Αναπροσαρμογή των τηρουμένων στην Τράπεζα της Ελ¬ 
λάδος σε δραχμές διαθεσίμων του Διεθνούς Νομισμα¬ 
τικού Ταμείου (Δ.Ν.Τ.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του Νόμου 1558/1985 «Κυβέρνηση και 
Κυβερνητικά Όργανα». 

β. Τις διατάξεις του Ν.Δ. 631 /1970 «Περί αυξήσεως του 
μεριδίου συμμετοχής της Ελλάδος στο Διεθνές Νομισμα¬ 
τικό Ταμείο» όπως τροποποιήθηκε με το Ν.Δ. 113/1974 
«περί αντικαταστάσεως της παρ. 1 του άρθρου 3, καθώς 
και του άρθρου 5 του Ν.Δ. 631 /1970 «περί αυξήσεως του 
μεριδίου συμμετοχής της Ελλάδος εις το Διεθνές Νομι¬ 
σματικό Ταμείο». 

γ. Την κοινή απόφαση Πρωθυπουργού και Υπουργού Οι¬ 
κονομικών αρ. 1026431/268/0006Α/2.3.1994 (ΦΕΚ 
154/Β/7.3.1994) «Ανάθεση αρμοδιοτήτων του Υπουργού 
Οικονομικών, στους Υφυπουργούς Οικονομικών». 

δ. Την αριθ. 74030/Δ.0.0.3281/15.12.1994 κοινή ει- 
σήγηση του Υπουργού Εθνικής Οικονομίας και του Υφυ¬ 
πουργού Οικονομικών Ν. Κυριαζίδη, αποφασίζει: 
Αναπροσαρμογή της 30.4.94. 

α. Εγκρίνει την καταβολή στο Δ.Ν.Τ. από την Τράπεζα 
της Ελλάδος για λογαριασμό της και για λογαριασμό του 
Ελληνικού Δημοσίου, ποσού δρχ. 19.400.003.704 (δέκα 
εννέα δισεκατομμυρίων τετρακοσίων εκατομμυρίων τριών 
χιλιάδων επτακοσίων τεσσάρων δρχ.), για την κάλυψη της 
αναπροσαρμογής της 30.4.94 των υπολοίπων διαθεσίμων 
σε δραχμές που ετηρούντο στην Τράπεζα της Ελλάδος 
επ’ ονόματι του Δ.Ν.Τ., βάσει της σχέσεως που είχε δια¬ 
μορφώσει η δραχμή έναντι του 30Π. Από το ποσό των δρχ. 
19.400.003.704, ποσό 18.520.355.998 καταβλήθηκε 
από την Τράπεζα της Ελλάδος για λογαριασμό του Ελληνι¬ 
κού Δημοσίου στο Δ.Ν.Τ. με χρέωση του Προσωρινού Λο¬ 
γαριασμού Νο. 152313 του Δημοσίου και με πίστωση των 
Λογ. Νοί (δρχ. 18.520.349.767) και Νο.2 (δρχ. 6.231) 
του Δ.Ν.Τ. Το υπόλοιπο ποσό δρχ. 879.647.706 καταβλή¬ 
θηκε από την Τράπεζα της Ελλάδος για λογαριασμό της με 
πίστωση του Λογ. Νο.1 του Δ.Ν.Τ. 

β. Εγκρίνει τη σύνταψη ατόκου δανείου δρχ. 
18.520.355.998 που θα χορηγήσει η Τράπεζα της Ελλά¬ 
δος στο Ελληνικό Δημόσιο, σύμφωνα με το Ν.Δ. 631/ 

1970 και το Ν.Δ. 113/1974. Το προϊόν του δανείου αυτού 
θα κατατεθεί σε πίστωση του προσωρινού Λογαριασμού 
Νο. 152313 του Δημοσίου για την οριστική τακτοποίησή 
του. 

Η ισχύς αυτής της πράξης αρχίζει από τη Δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο Π.Δ/γμα 368/1994 «Τροποποίηση και συμπλήρωση 
του Π.Δ/τος 472/1985 και του Π.Δ/τος 609/1985 που 
δημοσιεύτηκε στο ΦΕΚ Α' 201/2.12.1994, γίνονται οι 
ακόλουθες διορθώσεις: 

1. Στο άρθρο 2, στην παράγρ. 1 του αντικαθιστώμενου 
άρθρου 7 του Π.Δ. 472/1985 η περίπτωση στ να αντικα- 
τασταθεί στην ορθή «στ) Για την Ε' τάξη ΜΕΕΠ: 1 στέλε¬ 
χος Δ' τάξης, ΙΓ' και ΙΒ' τάξης ΜΕΚ». 

2. Στο άρθρο 2, στην παράγρ. 2 του αντικαθιστώμενου 
άρθρου 7 του Π.Δ. 472/1985 η περίπτωση ζ να αντικατα- 
σταθεί στην ορθή «ζ) Γ ια τη ΣΤ τάξη ΜΕΕΠ: 1 στέλεχος Δ’ 
τάξης και ΙΓ' ή 2Β' τάξης ΜΕΚ». 

3. Στο άρθρο 2, παράγρ. 8 τρίτο εδάφιο στο δεύτερο 
στίχο θα τεθεί αντί του «που προκύπτει» στο ορθό «και 
προκύπτει». 

4. Στο άρθρο 2 παράγρ. 9 στον τελευταίο στίχο να δια¬ 


γράφει η λέξη «από». 

5. Στο άρθρο 2 παράγρ. 11 στο δεύτερο στίχο να τεθεί 
το «η» στη φράση «ή αναθεώρηση» διαζευκτικό. 

6. Στο άρθρο 2 παράγρ. 12 στο δεύτερο στίχο να τεθεί 
αντί του «όριο» το ορθό «όρο» οτη φράση «απαραίτητο 
όρο». 

7. Στο άρθρο 2 παράγρ. 12 στο τρίτο εδάφιο στον τρίτο 
και στον προτελευταίο στίχο να τεθεί αντί του «κατωτέρω» 
το ορθό «κατωτέρων». 

8. Στο άρθρο 2 παράγρ. 13 στον έβδομο στίχο του πρώ¬ 
του εδαφίου να τεθεί αντί του «μεταβολή» στο ορθό 
«μετα¬ 
βολή» και στον πέμπτο στίχο του δευτέρου εδαφίου να τε¬ 
θεί αντί του «υποθέσεις» στο ορθό «προϋποθέσεις». 

9. Στο άρθρο 8 στον τρίτο στίχο να τεθεί αντί του «επί- 
γουσες» στο ορθό «επείγουσες». 

10. Στο άρθρο 9 στον τελευταίο στίχο να τεθεί αντί του 
«σύμφβασης» στο ορθό «σύμβασης». 

(Από το ΥΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


